আমরা একাধারে অনেক কাজ করি। হয়তো কোনো কাজ করতে যাচ্ছি, তার আগে ফেসবুকের আপডেট দেখে নিই, দু-একটা চ্যাটের জবাব বা একটা টেক্সট মেসেজ পড়ে নিই। একটা ছোট ভিডিও-ও হয়তো দেখে ফেলি। আমরা বিশ্বাস করি, একসঙ্গে অনেক কাজ করা সম্ভব। এ কথা সত্য, মানুষের মস্তিষ্ক একটি নির্দিষ্ট সময়ের মধ্যে একযোগে তিন থেকে পাঁচটি স্মৃতি একাধারে ধারণ করতে পারে। কিন্তু কার্যকর স্মৃতি ধারণের জন্য প্রয়োজনীয় সময়ের চেয়ে কম সময় দিলে দ্রুত ভুলে যাওয়ার সম্ভাবনা তৈরি হয়। এ তথ্য জানিয়েছেন সুইডেনের কেএইচটি রয়েল ইনস্টিটিউট অব টেকনোলজির কম্পিউটার সায়েন্সের প্রফেসর এরিক ফ্রানসেন।